Мэкъумылэр ягъэтIылъ
«Шэджэм» мэкъумэш предприятэм силосыпхъэ нартыхур кIэрыхуншэу кърихьэлIэжащ.
СХПК-м мы нартыху лIэужьыгъуэм гектари 170-м нэс хухихати, бэвагъ инкIэ мэкъумэшыщIэхэр игъэгуфIащ. Ипэ ита илъэсхэм зы гектарым силосыпхъэ нартыхуу центнер 250-300 къытрахамэ, мы гъэм ар 550-м нос.
Хозяйствэм и унафэщI Щэуей Анзор апхуэдэ ехъулIэныгъэм и къежьапIэу къелъытэ дунейм и щытыкIэри, иджырей Iуэху бгъэдыхьэкIэщIэхэр куууэ къызэрагъэсэбэпри, гибрид нартыху жылапхъэфI зэрыхасари. «Ауэ псом я щхьэр, — жеIэ абы, — зи IэщIагъэм фIыуэ хэзыщIыкI икIи жэуаплыныгъэ ин яхэлъу Iуэхум бгъэдэт лэжьакIуэфIхэр дызэриIэрщ».
«Шэджэм» СХПК-м нэгъуэщI къэралыгъуэхэм къраша жылапхъэкъым хисар, атIэ дищIри ди цIыхури зэса жыхуиIэхэрщ-(«Краснодарская 291», «Мэшыкъуэ». Къэлъытапхъэщ, бэвагъ къазэрыритым къищынэмыщIауэ, мы жылэхэр икIи зэрыпудыр.
IуэхущIапIэм силосу «мэкъумылэ единицэ» центнер 35-рэ игъэхьэзыращ.
ЖАНОКЪУЭ Хьэутий.
